CELEX: 32010R1076
Language: hr
Date: 2010-11-22 00:00:00
Title: Uredba Komisije (EU) br. 1076/2010 od 22. studenoga 2010. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               109
            
         32010R1076
   
               L 308/3
            
            
               SLUŽBENI LIST EUROPSKE UNIJE
            
            
               22.11.2010.
            
         
      UREDBA KOMISIJE (EU) br. 1076/2010
   od 22. studenoga 2010.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obavezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. studenoga 2010.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka) KN
            
            
               Razlozi
            
         
               (1)
            
            
               (2)
            
            
               (3)
            
         
               Proizvod (tzv. „simetrična zavojnica”) s dimenzijama otprilike 3 × 3 × 2 cm (uključujući donju plohu), koja se sastoji od dva koluta izolirane žice namotane oko kružne feritne jezgre s omjerom 1:1.
               Diferencijalna struja (signal), koja teče u suprotnim smjerovima kroz kolutove stvara jednaka i suprotna magnetna polja koja se međusobno poništavaju. To rezultira s obilježjem nulte impedancije za diferencijalnu struju, koja kroz proizvod teče nepromijenjena.
               Simetrična struja (smetnja), koja teče u istome smjeru kroz kolute, stvara jednaka i istofazna magnetska polja koja se međusobno zbrajaju. To rezultira s obilježjem visoke impedancije za simetričnu struju, koja kroz proizvod teče oslabljena.
            
            
               8504 50 95
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature i tekstom oznaka KN 8504, 8504 50 and 8504 50 95.
               Proizvod se ne može razvrstati u tarifni podbroj 8504 31 kao transformator jer, iako je proizvod izrađen kao transformator, on ne može pretvoriti naizmjeničnu struju u drugu naizmjeničnu struju. Jedino što proizvod pretvara su naizmjenične struje u omjeru 1:1 (vidjeti također: Napomene s objašnjenjem Harmoniziranog sustava uz tarifni broj 8504).
               S obzirom na funkciju, proizvod predstavlja prigušnicu iz tarifnog podbroja 8504 50, budući da se koristi za ograničavanje ili sprečavanje toka simetrične struje (smetnje) dok tok diferencijalne struje (signala) ne mijenja.
               Proizvod se stoga razvrstava u oznaku KN 8504 50 95 kao reaktantni svici i prigušnice.